**NARUČITELJ:**

**Osnovna škola Ivane Brlić-Mažuranić Orahovica**

**Trg Tina Ujevića 1, 33 515 Orahovica**

**MB: 3018156**

**OIB: 41708105351**

**e-mail: ured@os-ibmazuranic-orahovica.skole.hr**

**web: www.os-ibmazuranic-orahovica.skole.hr**

**POZIV ZA DOSTAVU PONUDA**

**PREDMET NABAVE: NABAVA UDŽBENIKA ZA UČENIKE OSNOVNE ŠKOLE**

**IVANE BRLIĆ-MAŽURANIĆ ORAHOVICA**

* **JEDNOSTAVNA NABAVA-**

**Evidencijski broj nabave: 02/2020**

Orahovica, 13. srpnja 2020.

**1. OPĆI PODACI**

**1. Naručitelj:**

Osnovna škola Ivane Brlić-Mažuranić Orahovica

Trg Tina Ujevića 1, 33 515 Orahovica

tel: 033/673-485

fax: 033/400-092

e-mail: ured@os-ibmazuranic-orahovica.skole.hr

web: www.os-ibmazuranic-orahovica.skole.hr

Matični broj: 30108156

OIB: 41708105351

Odgovorna osoba naručitelja: Maja Škraba, prof., ravnateljica

**2. Osoba zadužena za komunikaciju s ponuditeljima:**

## Martina Šulentić, tajnica

**2. PODACI O PREDMETU NABAVE**

**2.1. Opis predmeta nabave:**

Predmet nabave**:** udžbenici za školsku godinu 2020./2021.

“Novi udžbenici” prema Katalogu za 2020./2021.:

udžbenici za 1. razred osim stranog jezika i vjeronauka, 2. razred, 3. razred, informatika za 4. razred, 6. razred, 7. razred svi predmeti osim biologije, kemije, fizike i geografije te za 8. razred biologija, kemija i fizika – sukladno Troškovniku koji se nalazi u prilogu ovog Poziva (Prilog 3)

Dokup udžbenika prema Katalogu za 2019./2020. i Katalogu iz 2014.:

1. razred strani jezik i vjeronauk, 5. razred, 7. razred biologija, kemija, fizika i geografija

Dokup udžbenika prema Katalogu iz 2014. godine:

udžbenici za sve predmete 4. razred osim informatike i za 8. razred svi predmeti osim biologije, kemije i fizike;

sukladno Troškovniku koji se nalazi u prilogu ovog Poziva (Prilog 2).

* **Evidencijski broj nabave**: 02/2020
* **Vrsta postupka**: Jednostavna nabava – sukladno članku 3. stavak 1. i članku 4. Pravilnika o provedbi postupaka jednostavne nabave Osnovne škole Ivane Brlić-Mažuranić Orahovica
* **Procijenjena vrijednost predmeta nabave ukupno iznosi 173.897,18 kuna s PDV-om**
* Način realizacije nabave: naručitelj će s odabranim gospodarskim subjektom sklopiti Ugovor o nabavi i isporuci udžbenika

**2.2. Specifikacija i količina predmeta nabave:**

Sukladno Troškovniku (Prilog 2 i Prilog 3) koji se nalazi u prilogu.

**2.3.Mjesto isporuke:**

Osnovna škola Ivane Brlić-Mažuranić Orahovica, Trg Tina Ujevića 1, 33 515 Orahovica

**2.4. Rok izvršenja ugovora:**

Predmet nabave mora biti isporučen do **31.8.2020. godine.**

Za slučaj kašnjenja s isporukom predmeta nabave, ugovorom o nabavi utvrdit će se penali za svaki dan zakašnjenja u visini 0,5 % vrijednosti predmeta nabave po svakom danu zakašnjenja s tim da ukupan iznos penala ne može biti veći od 5 % od ukupno ugovorene vrijednosti predmeta nabave.

**2.5. Uvjeti i način plaćanja:**

Plaćanje se obavlja na žiro-račun ponuditelja po isporuci robe i ispostavljenom računu u roku 30 dana od ispostave računa.

**3. TRAŽENI DOKAZI SPOSOBNOSTI**

1. Izvod ili isprava o upisu u sudski, obrtni, strukovni ili drugi odgovarajući registar iz koje je vidljivo da je gospodarski subjekt registriran za predmetnu nabavu.
2. Potvrdu Porezne uprave o stanju duga kojom se dokazuje da je ponuditelj ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu je sukladno posebnom zakonu plaćanje tih obveza nije dopušteno ili je odobrena odgoda plaćanja a koja ne smije biti starija od 30 dana računajući od dana objave poziva za dostavu ponuda na internetskim stranicama naručitelja

**4. PODACI O PONUDI**

**4.1. Oblik, način izrade, sadržaj i način dostave ponude**

**4.1.1. Sadržaj ponude**

* **Ponudbeni list (koji se nalazi u Prilogu 1 ovog Poziva)**
* **Traženi dokazi sposobnosti navedeni u točki 3. ovog Poziva**
* **Troškovnik (koji se nalazi u Prilogu 2 i Prilogu 3 ovog Poziva)**

Ponuda se podnosi isključivo popunjavanjem obrazaca iz dokumentacije za nadmetanje (Prilog 1, Prilog 2, Prilog 3) koji moraju biti potpisani i ovjereni od strane ponuditelja.

Traženi dokazi sposobnosti ponuditelja mogu biti dostavljeni u neovjerenoj preslici. Neovjerenom preslikom smatra se i neovjereni ispis elektroničke isprave.

Stranice ponude se označavaju rednim brojem stranica kroz ukupan broj stranica ponude.

Ispravci u ponudi moraju biti izrađeni na način da su vidljivi ili dokazivi. Ispravci moraju, uz navod datuma, biti potvrđeni pravovaljanim potpisom i pečatom ovlaštene osobe ponuditelja.

Ponude koje ne budu sukladne uvjetima naznačenim u ovim uputama neće se razmatrati, kao i nepravodobne i nepotpune ponude.

Svaki ponuditelj može predati samo jednu ponudu za predmetnu nabavu.

**4.2. Način dostave ponude**

* ponudu je potrebno dostaviti osobno ili zemaljskom poštom u zatvorenoj omotnici s nazivom i adresom naručitelja, s nazivom i adresom ponuditelja, evidencijskim brojem nabave kojeg je Naručitelj dodijelio predmetnoj nabavi te naznakom predmeta nabave i naznakom „ne otvaraj“. Ako omotnica nije u skladu sa zahtjevima iz ovog Poziva, Naručitelj ne preuzima nikakvu odgovornost u slučaju gubitka ili preranog otvaranja ponude.
* ponudu je potrebno dostaviti do krajnjeg roka za dostavu (20.7.2020. do 12:00 sati) i na adresu uz sve naznačeno u ovom pozivu. Ponuditelj može do isteka roka za dostavu ponuda svoju ponudu izmijeniti, dopuniti ili povući. Izmjena ili dopuna ponuda dostavlja se na isti način kao i ponuda uz naznaku na omotnici „Izmjena“ ili „Dopuna“. Ponuda se ne može mijenjati nakon isteka roka za dostavu. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.
* na vanjskom omotu mora biti oznaka sljedećeg izgleda:

**Osnovna škola Ivane Brlić-Mažuranić Orahovica**

**Trg Tina Ujevića 1**

**33 515 Orahovica**

**sa naznakom:**

**„Nabava udžbenika za učenike Osnovne škole Ivane Brlić-Mažuranić Orahovica, Evidencijski broj nabave 02/2020 – ne otvaraj“**

**4.3.Dopustivost alternativnih ponuda**

Alternativne ponude nisu dopuštene

**4.4. Način izračuna cijene za predmet nabave, sadržaj cijene i način promjene cijene**

Cijena ponude mora biti izražena u kunama.

Cijena ponude piše se brojkama.

U cijenu ponude bez PDV-a uračunavaju se svi troškovi, prijevoz, i sl. koje iziskuje isporuka predmeta nabave. Ukoliko ponuditelj odobrava popust naručitelju, iskazat će ga zasebno i uključiti će ga u ukupnu cijenu ponude. Odobreni popust izražava se u postotku (%) i u apsolutnom iznosu.

Ponuda se dostavlja s cijenom izraženom bez PDV-a u koju su uračunati svi troškovi, uključujući prijevoz do mjesta isporuke i popust, sa posebno iskazanim PDV-om, te ukupnom cijenom ponude sa PDV-om.

Cijena ponude se izražava za cijeli predmet nabave za koji se daje ponuda.

Obrazac troškovnika predmeta nabave koji je priložen ovoj dokumentaciji, popunjava se brojkama u predviđene rubrike i mora odgovarati iznosu upisanom u priloženom obrascu ponude.

Ponuditelji su obvezni popuniti kompletan Troškovnik s traženim kolonama i cijenama stavki (jediničnim cijenama) bez PDV-a u skladu s uputama za popunjavanje Troškovnika.

**4.5. Rok valjanosti ponude**

Ponuda je valjana najmanje 30 dana od dana otvaranja ponude

**4.6. Kriterij odabira** je najniža cijena.

U slučaju da su dvije ili više ponuda jednako rangirane prema zadanom kriteriju, naručitelj će odabrati ponudu koja je zaprimljena ranije.

**4.7**. **Datum, vrijeme i mjesto dostave**

**Rok za dostavu ponuda je 20. srpnja 2020. godine u 12:00 sati u Osnovnoj školi Ivane Brlić-Mažuranić Orahovica.**

Svaka pravodobno zaprimljena ponuda upisuje se u upisnik o zaprimanju te dobiva redni broj prema redoslijedu zaprimanja. Upisnik o zaprimanju ponuda sastavlja i potpisuje za to ovlaštena osoba naručitelja. Upisnik je sastavni dio Zapisnika o otvaranju ponuda.

Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljenom u trenutku zaprimanja posljednje izmjene i/ili dopune.

Ponuda dostavljena nakon isteka roka za dostavu ponuda ne upisuje se u upisnik o zaprimanju ponuda, ali se evidentira kao zakašnjela ponuda, obilježava se kao zakašnjela te neotvorena vraća pošiljatelju bez odgode.

**4.8. Rok donošenja Obavijesti o odabiru najpovoljnije ponude ili obavijesti o poništenju** postupka jednostavne nabave je 30 dana od dana isteka roka za dostavu ponude.

Datum objave Poziva na internetskim stranicama Osnovne škole Ivane Brlić-Mažuranić Orahovica: 13. srpnja 2020. godine.

Ravnateljica škole:

Maja Škraba, prof., v.r.

**PRILOG 1 – Ponudbeni list**

Ispuniti sve stavke obrasca

**Ponudbeni list broj \_\_\_\_\_\_\_\_\_\_\_\_\_\_ u predmetu nabave udžbenika za učenike**

**Osnovne škole Ivane Brlić-Mažuranić Orahovica**

|  |  |
| --- | --- |
| **PODACI O PONUDITELJU** | |
| Naziv ponuditelja: |  |
| Sjedište ponuditelja |  |
| Adresa ponuditelja |  |
| OIB ili nacionalni identifikacijski broj prema zemlji sjedišta gospodarskog subjekta, ako je primjenjivo |  |
| Broj računa |  |
| Ponuditelj je u sustavu PDV-a | DA - NE |
| Adresa za dostavu pošte |  |
| Adresa e-pošte |  |
| Kontakt osoba ponuditelja |  |
| Broj telefona |  |
| **CIJENA PONUDE** | |
| **Cijena ponude bez PDV-a – brojkama** |  |
| **Iznos PDV-a – brojkama** |  |
| **Cijena ponude s PDV-om - brojkama** |  |
| **PODACI O PONUDI** | |
| Rok valjanosti ponude 30 dana | DA - NE |
| Datum ponude |  |

M.P. *\_\_\_\_\_\_\_\_\_\_\_\_\_\_\_\_\_\_\_\_*

*(potpis ovlaštene osobe ponuditelja)*